ddrg/super_eurlex huggingface dataset:
2.

vyzýva Komisiu, aby do roku 2013 predložila návrh o sociálnych a pracovných podmienkach s cieľom uľahčiť vytvorenie skutočne integrovaného európskeho dopravného trhu a súčasne zvýšiť príťažlivosť odvetvia pre pracovníkov; tento návrh by mali vychádzať z hĺbkovej analýzy súčasnej situácie z hľadiska sociálnych a pracovných podmienok vo všetkých druhoch dopravy, úrovne harmonizácie právnych predpisov jednotlivých členských štátov a hodnotenia vplyvu vývoja pracovného trhu v oblasti dopravy do roku 2020; tento návrh by mal zvýšiť zamestnanosť a zlepšiť situáciu pracovníkov v celom odvetví dopravy a mal by zohľadňovať nové technológie a logistické služby, ktoré možno využiť na zlepšenie dopravných služieb vo všeobecnosti a najmä s ohľadom na ľudí so zdravotným postihnutím;
113.

vyjadruje hlboké poľutovanie nad škrtmi v oblasti verejných výdavkov a investícií do vzdelávania, ktoré sú viditeľné v mnohých štátnych rozpočtoch, opätovne zdôrazňuje, že je potrebné, aby boli prioritou verejné investície do oblastí, ktoré podporujú trvalo udržateľný rast, napríklad výskum a vývoj alebo vzdelávanie, a upozorňuje na to, že vzhľadom na vysoké náklady, ktoré vznikajú, keď sú mladšie generácie z hľadiska zamestnanosti odsúvané na okraj, sú investície do vzdelávania a odbornej prípravy opatrením hospodárskej politiky; upozorňuje, že je dôležité zabezpečiť nepretržité a významné investície do vzdelávania, odbornej prípravy a celoživotného vzdelávania učiteľov a zároveň na zachovanie koordinovaného úsilia v rámci celej EÚ o dosahovanie ďalších spoločných cieľov v oblasti vzdelávania; poukazuje na kľúčovú úlohu programu celoživotného vzdelávania;
30.

vyzýva Komisiu a členské štáty, aby navrhli dodatočné konkrétne výhody, ktoré by mohli poskytnúť obchodníkom s osvedčením SHS a ktoré by podnecovali podniky, aby o osvedčenie žiadali; je presvedčený, že tieto konkrétne výhody by mohli v prvom rade priniesť podstatné zníženie administratívnej záťaže a nákladov, napríklad zavedenie pravidla, že SHS by boli oslobodené od povinnosti zložiť zábezpeku colného dlhu, ako aj uľahčenie platenia cla a DPH;
3.

upozorňuje na to, že na jednej strane postupy na schválenie zmluvy o pristúpení Chorvátskej republiky a na strane druhej protokoly, ktoré si vyžiadalo Írsko a Česká republika, majú rozdielny zmluvný základ, a to článok 49 Zmluvy o EÚ a článok 48 Zmluvy o EÚ, a preto ich po právnej stránke nemožno začleniť do jedného právneho aktu;
—

so zreteľom na publikáciu Komisie s názvom Daňové trendy v EÚ (Taxation Trends in the EU) (vydanie z r. 2011) (4),
7.

dôrazne odsudzuje pokračujúce používanie sexuálneho násilia proti ženám ako zbraň rovnajúcu sa vojnovému zločinu; uznáva, že takéto zneužívanie zanechá v obetiach hlboké fyzické a psychické rany spolu s vážnymi dôsledkami pre ich rodiny; zdôrazňuje, že tento jav je potrebné riešiť prostredníctvom programov na podporu obetí, a žiada politických predstaviteľov, aby predložili koordinovaný súbor opatrení na prevenciu a zníženie výskytu sexuálneho násilia; upozorňuje v tejto súvislosti na pretrvávajúcu dramatickú situáciu v Kongu; pripomína, že od 30. júla do 4. augusta 2010 došlo v banskej oblasti východného Konga k hromadného znásilňovaniu, že vo východnom Kongu bolo v roku 2009 ohlásených prinajmenšom 8 300 prípadov znásilnenia a že v prvom štvrťroku 2010 nahlásilo znásilnenie najmenej 1 244 žien, čo je v priemere 14 znásilnení denne; upozorňuje na to, že situácia zostáva v roku 2011 rovnaká; naliehavo žiada misie EÚ v Demokratickej republike Kongo – EUPOL RD Kongo and EUSEC RD Kongo – aby boj proti sexuálnemu násiliu a zapojenie žien povýšili na jednu z hlavných priorít v úsilí o reformu bezpečnostného sektora v Kongu;
4.

nástojí tiež najmä na tom, aby: — nová dohoda výslovne uznala prednosť právnych predpisov EÚ pred ustanoveniami dohody; — boli všetky opatrenia na plnenie dohody prijaté v súlade s príslušnými postupmi uvedenými v zmluvách o EÚ; — bola dohoda v súlade s právnymi predpismi EÚ, najmä čo sa týka údajov v Pakte stability a rastu, a v prípade, že zmluvné strany prejavia želanie plniť ciele v rozpore s právnymi predpismi EÚ, musí sa tak udiať na základe platných právnych postupov EÚ a nesmie to viesť k vytvoreniu dvojakých noriem; — všetky zmluvné strany dohody, tak súčasní ako aj budúci členovia eurozóny, mali rovnaké právo zúčastňovať sa na samitoch eurozóny; — bola zaručená demokratická zodpovednosť, a to posilnením zapojenia Európskeho parlamentu, ako aj národných parlamentov na ich príslušných úrovniach do všetkých aspektov európskej hospodárskej koordinácie a správy vecí verejných; — spolupráca medzi národnými parlamentmi a Európskym parlamentom prebiehala v súlade so zmluvami o EÚ podľa článku 9 protokolu č. 1 zmlúv; — nová dohoda zakotvila, v právne záväznej podobe, záväzok zmluvných strán podniknúť potrebné kroky na to, aby sa zabezpečilo, že dohoda bude vo svojej podstate zahrnutá do zmlúv najneskôr do piatich rokov;
AB.

keďže produkciou strukovín obsahujúcich bielkoviny v EÚ, ako aj skvalitnením systémov produkcie využívajúcich pasienky by sa znížil deficit bielkovín v EÚ a jej závislosť od dovozu krmív a mohlo by to mať obrovský ekonomický prínos pre poľnohospodárov, nie je to však riešenie, ktoré by vzhľadom na existujúce viaceré nerovnováhy v dodávateľskom reťazci vstupov pre poľnohospodárske podniky fungovalo rovnako všade, pričom by tiež viedlo k zníženiu produkcie iných plodín pestovaných na ornej pôde, ktoré sú z hľadiska zdrojov účinnejšie;
F.

keďže svetová produkcia obilnín vzrástla z 824 miliónov ton v roku 1960 na približne 2,2 miliardy tony v roku 2010 a každý rok sa zvyšuje o 27 miliónov ton; keďže v prípade, že sa bude celosvetová poľnohospodárska produkcia vyvíjať týmto spôsobom, vzrast produkcie obilnín do roku 2050 v porovnaní s dnešnou úrovňou by mal byť postačujúci na nasýtenie svetovej populácie; keďže straty po žatve predstavujú približne 14 % celkovej produkcie a ďalších 15 % sa stratí počas distribúcie a ako odpad z domácností, tri pätiny celkového nárastu dodávok potrebného do roku 2050 by sa nateraz mohlo vykryť, ak by sme zastavili plytvanie potravinami;
3.

podporuje kvalitnú prácu odbornej skupiny pre zmluvné postupy medzi podnikmi fóra na vysokej úrovni pre lepšie fungovanie potravinového reťazca, najmä čo sa týka vymedzenia zjavne nekalých obchodných postupov, ich zapísania do zoznamu a zhodnotenia, a to na základe údajov a konkrétnych príkladov; vyzýva na jasnú podporu iniciatív na podporu dialógu medzi stranami v tejto veci; víta skutočnosť, že zainteresované strany sa dohodli na zásadách, ktorými sa majú riadiť osvedčené postupy, ako to bolo predložené fóru na vysokej úrovni 29. novembra 2011, a naliehavo vyzýva tieto strany, aby prijali vykonávacie opatrenia;
30.

naliehavo vyzýva Komisiu, aby doplnila legislatívny rámec a predložila návrh na účinné riadenie rozličných úrovní vývoja a správy programu s využitím odborných znalostí verejných orgánov v EÚ vrátane agentúr EÚ a súkromného sektora pri vývoji a koordinácii služieb orientovaných na používateľov; naliehavo vyzýva Komisiu a ďalšie inštitúcie, aby začlenili financovanie programu GMES do viacročného finančného rámca na roky 2014 – 2020; znovu opakuje, že zahrnutie financovania programu GMES do viacročného finančného rámca by zabránilo plytvaniu investíciami, ktoré sa doposiaľ vynaložili v rámci siedmeho rámcového programu pre výskum v oblasti služieb a informácií; pripomína, že doterajšie investície sa v dôsledku chýbajúceho finančného plánu týkajúceho sa dlhodobej ekonomickej podpory stanú zbytočnými; domnieva sa, že výzva členským štátom, aby naďalej uhrádzali náklady na zavedenie a celoročné udržiavanie tohto programu, by viedla k dlhodobo vyšším nákladom, rozdielom v prístupe k výstupným informáciám a rozdielnym výhodám pre európskych občanov a pravdepodobne k dočasnému pozastaveniu samotného programu, následnému prerušeniu poskytovania údajov a napokon k závislosti od neeurópskych vesmírnych infraštruktúr, v dôsledku čoho by sa súvisiace priemyselné odvetvia dostali do neistej hospodárskej situácie;
5.

zastáva názor, že Komisia by mala posúdiť kapacitu ministerstiev vlády Afganskej islamskej republiky a vyjadruje presvedčenie, že na začiatku by v rámci rozpočtovej podpory mohli plynúť obmedzené finančné prostriedky podľa prísnych a presne vymedzených podmienok; berie na vedomie príklad iných darcovských krajín, ktoré zaviedli odvetvovú rozpočtovú podporu pre tie afganské ministerstvá, ktoré splnili kritériá v oblasti zodpovednosti a transparentnosti; žiada Komisiu, aby zvážila zavedenie rozpočtovej podpory na základe prísnych a presne vymedzených podmienok, a to nielen na ústrednej úrovni, ale aj na regionálnej a miestnej úrovni, hneď ako budú splnené nevyhnutné predpoklady a potrebné kritériá, keďže by sa tým podporilo budovanie kapacít na všetkých úrovniach správy; vyjadruje presvedčenie, že koordinovanou diverzifikáciou rozpočtovej podpory pre rozličné úrovne administratívy by sa zároveň upevnilo postavenie Komisie vo vzťahu k týmto subjektom a Komisia by sa stala nezávislejšou od vzťahov s jediným subjektom; poznamenáva, že diverzifikáciou sa nesmie oslabiť úloha ani zodpovednosť ústrednej vlády a že sa preto v tejto súvislosti vyžaduje jej súhlas;
3.

vyzýva Rusko, najväčšieho zámorského dodávateľa zbraní sýrskej vláde, aby okamžite zastavilo dodávky zbraní do Sýrie, a vyzýva EÚ, aby vytvorila čiernu listinu firiem, ktoré dodávajú zbrane do Sýrie; v tejto súvislosti vyzýva všetky zainteresované strany EÚ, aby v plnej miere rešpektovali Kódex Európskej únie pre vývoz zbraní určený na to, aby sa zabránilo vývozu zariadení, ktoré by mohli byť použité na represie v krajine alebo by mohli prispieť k regionálnej nestabilite;
16.

zdôrazňuje skutočnosť, že obnovenie dôvery investorov si bude vyžadovať posilnenie kapitálovej pozície bánk a opatrenia na podporu ich prístupu k financovaniu, a to spôsobom, ktorý čo najviac obmedzí krátkodobé systémy odmeňovania a nenáležité obchodné modely; domnieva sa, že bude potrebná ďalšia reforma regulácie finančného sektora a dohľadu nad ním, aby sa zohľadnili zvýšené riziká na trhoch so štátnym a súkromným dlhom vrátane posilnenia kapitálových pozícií systémových bánk, pričom sa však nesmie ohroziť konkurencieschopnosť nesystémových finančných inštitúcií; zdôrazňuje, že banky by po svojej správnej kapitalizácii nemali nenáležite obmedzovať poskytovanie úverov reálnej ekonomike, a regulačné opatrenia by preto mali vytvoriť základ pre zvýšenie ich schopnosti poskytovať úvery; vyzýva Komisiu, aby zabezpečila, že Európsky systém orgánov pre finančný dohľad zachová poskytovanie úverov zo strany bánk, a to najmä tých, ktoré prijali štátnu pomoc v súvislosti s krízou a podporu likvidity v podobe úverových liniek ECB; očakáva, že Komisia predloží návrhy týkajúce sa krízového riadenia bánk do leta 2012; vyjadruje poľutovanie nad štátnym krytím súkromných strát poskytovaním likvidity bankovému sektoru a nad akýmkoľvek špekulatívnym správaním ratingových agentúr a medzinárodných finančných centier;
3.

je znepokojený súčasným stavom, čo sa týka zriadenia euro-stredomorskej zóny voľného obchodu, ktorá mala byť zavedená do roku 2010 a ktorú sa nepodarilo zrealizovať; vyjadruje poľutovanie nad tým, že jednotlivé subjekty nedosiahli žiaden reálny pokrok, pokiaľ ide o vytvorenie potrebných podmienok; podporuje tiež rozvoj bilaterálnej a mnohostrannej hospodárskej spolupráce juh – juh, ktorá by viedla k skutočným prínosom pre občanov zúčastnených krajín a zlepšila by politickú klímu v regióne; uznáva, že nedostatočná obchodná výmena medzi regiónmi v rámci krajín južného Stredozemia je veľkou prekážkou tohto projektu; trvá na tom, že vytvorenie euro-stredomorskej zóny voľného obchodu by malo byť naďalej jedným z cieľov EÚ a jej južných partnerov; považuje tento dohovor za významný krok k vytvoreniu zóny voľného obchodu a zároveň za potenciálny stimul obchodnej výmeny v regióne juh – juh;
4.

zdôrazňuje, že vzhľadom na dôležitosť a váhu poľnohospodárskeho sektora v Maroku, a to najmä pri poskytovaní zamestnania, bude dohoda zohrávať kľúčovú úlohu v hospodárskom rozvoji a politickej stabilizácii, pretože prináša nové príležitosti pre vývoz do EÚ, ktorá je hlavným trhom pre marocké výrobky; domnieva sa, že poskytne tiež príležitosť pre poľnohospodárske odvetvie v EÚ, najmä pokiaľ ide o spracované potraviny; poukazuje na to, že vývozcovia v EÚ napokon získajú výhody z odstránenia marockých dovozných ciel v prípade 70 % poľnohospodárskych výrobkov a výrobkov rybného hospodárstva, čím sa na clách ročne ušetrí odhadovaná suma 100 miliónov EUR, keď sa bude dohoda plne uplatňovať;
34.

nabáda členské štáty EÚ, aby poskytovali technickú podporu s cieľom pomôcť pri plnení odporúčaní UPR, a to v súlade so záväzkami prijatými v rámci balíka UNHRC týkajúceho sa budovania inštitúcií a s výsledkom procesu hodnotenia; poukazuje na dobrovoľný fond pre finančnú a technickú podporu pri uplatňovaní UPR ako na užitočný nástroj v tejto súvislosti a nabáda ostatné členské štáty, aby nasledovali príklad Veľkej Británie a Nemecka pri prispievaní do tohto fondu;
4.

obzvlášť poznamenáva, že trh so štátnymi dlhopismi v USA a celkový trh so štátnymi dlhopismi v eurozóne sú veľkosťou porovnateľné, avšak nie čo sa týka likvidity, rozmanitosti a ceny; upozorňuje na to, že vytvorenie spoločného likvidného a diverzifikovaného trhu s dlhopismi by mohlo byť v záujme eurozóny a stabilný trh s dlhopismi by ponúkal realizovateľnú alternatívu k trhu s dlhopismi v amerických dolároch a euro by bolo celosvetovým „bezpečným prístavom“;
5.

vyzýva Komisiu, aby zlepšila metódy a postupy posudzovania otázky, či potenciálny partner spĺňa alebo nespĺňa podmienky na uzavretie RDP; pripomína, že skúsenosti získané pred podpísaním RDP v roku 2008 ukazujú, že počiatočné hodnotenie v prospech partnerov, na ktorých sa vzťahuje mechanizmus kontroly typu P, založený na spoľahlivosti ich systémov vnútornej kontroly a finančnej spoľahlivosti, bolo príliš optimistické; poznamenáva, že po tom, ako sú partneri na základe počiatočného hodnotenia zaradení do príslušnej kategórie, sa u partnerov, na ktorých vzťahuje mechanizmus kontroly P, vykonávajú audity systémov vnútornej kontroly menej často, pričom títo partneri môžu používať svoje vlastné postupy obstarávania a na ich činnosti sa nevzťahujú zmluvné obmedzenia týkajúce sa financovania; pripomína, že na základe hodnotenia v rámci RDP z roku 2008 museli byť mnohí partneri preradení do nižšej kategórie partnerov A, t. j. do skupiny podliehajúcej mechanizmu kontroly typu A;
N.

keďže Európa, ktorá účinne využíva zdroje, je jedným z hlavných cieľov stratégie Európa 2020 a v rámcovej smernici o odpadoch sa pre recyklovanie komunálneho odpadu stanovila cieľová hodnota 50 %, ktorú majú do roku 2020 dosiahnuť všetky členské štáty, so zreteľom na to, že dôležitou súčasťou cieľa zdrojovej účinnosti je zmena hospodárstva EÚ na cyklické a ekologické hospodárstvo, ktoré využíva odpad ako zdroj;
K.

keďže skupina BRICS a súčasné rýchlo sa rozvíjajúce ekonomiky nepredstavujú ani nezahŕňajú formálne zoskupenie krajín, ktoré by mali zohrávať osobitnú úlohu v medzinárodných záležitostiach, a keďže EÚ by preto mala rozvíjať vzťah s každou z týchto krajín a mala by pritom brať do úvahy ich jedinečnosť a osobitné ciele a zámery zahraničnej politiky; keďže EÚ by mala investovať do strategického partnerstva s každou z krajín skupiny BRICS a s ostatnými krajinami s rozvíjajúcou sa ekonomikou, pretože zohrávajú čoraz významnejšiu úlohu na medzinárodnej scéne, a to najmä v medzinárodných organizáciách, akou je napríklad OSN, ako do prostriedku na presadzovanie spoločných cieľov, a to mieru a celosvetovej bezpečnosti, zásad právneho štátu v domácom i medzinárodnom meradle, podpory ľudských práv, demokracie, trvalo udržateľného rozvoja a globálnej finančnej regulácie;
9.

poznamenáva, že podľa dostupných informácií, najmä štúdie vypracovanej v roku 2008 pre GR pre zdravie a spotrebiteľov s názvom Hodnotenie účinnosti a efektívnosti mechanizmov kolektívneho uplatňovania nárokov na nápravu v EÚ (Evaluation of the effectiveness and efficiency of collective redress mechanisms in the EU ), nemajú mechanizmy kolektívneho uplatňovania nárokov na nápravu v EÚ neprimerané hospodárske dôsledky;
C.

keďže MRC nebudú splnené, pokiaľ sa nedosiahne významný pokrok pri zlepšovaní prístupu k energii, čo si vyžaduje každoročné predpokladané investície v objeme 48 miliárd amerických dolárov do roku 2030, čo sa rovná približne 3 % investícií do energetickej infraštruktúry na celom svete naplánovanej na obdobie do roku 2030 a čo by malo za následok mierne zvýšenie emisií CO2 o 0,7 % do roku 2030 (6);
—

so zreteľom na Európsku chartu práv žien v športe – skákať v Olympii – silné, resp. silnejšie ženy vďaka športu (European Chart of Women’s rights in Sports – Jump in Olympia – Strong(er) Women through Sport),
25.

pripomína, že pokiaľ ide o kolektívne uplatňovanie nárokov na náhradu v rámci politiky hospodárskej súťaže, je nutné zaviesť záruky s cieľom zabrániť vzniku systému hromadných žalôb s neodôvodnenými žiadosťami a nadmerným počtom súdnych sporov a zabezpečiť rovnosť dostupných prostriedkov v súdnych konaniach; zdôrazňuje, že takéto záruky sa musia okrem iného vzťahovať aj na tieto body: — pred podaním žaloby treba jasne určiť skupinu žalobcov (tzv. opt-in postup); — verejné orgány, napríklad ombudsmani alebo prokurátori, ako aj zastupujúce orgány smú podať žalobu v mene jasne vymedzenej skupiny žalobcov; — na úrovni EÚ treba zaviesť kritériá na vymedzenie zastupujúcich orgánov oprávnených podávať žaloby v zastúpení; — treba zamietnuť systém hromadných žalôb z toho dôvodu, že by podporoval nadmerný počet súdnych sporov, mohol by byť v rozpore s ústavou niektorých členských štátov a mal by dosah na práva poškodených, ktorí by sa mohli zúčastniť na postupe nevedome, pričom by boli viazaní rozhodnutím súdu; a) povolené individuálne žaloby: — žalobcovia musia mať za každých okolností možnosť žiadať na príslušnom súde o alternatívne riešenie individuálnej kompenzačnej náhrady; — kolektívni žalobcovia nesmú mať voči individuálnym žalobcom lepšie postavenie; b) náhrada malej a rozptýlenej škody: — žalobcovia, ktorí požadujú náhradu za malú a rozptýlenú škodu, by mali mať primerané prostriedky na dosiahnutie spravodlivosti prostredníctvom kolektívneho uplatňovania nárokov na nápravu a mali by získať spravodlivú náhradu; c) náhrada len za skutočne utrpené škody: — náhrada sa môže udeliť len za skutočne utrpené škody; musia sa zakázať náhrady škôd s represívnou funkciou a nečestné obohacovanie sa; — každý žalobca musí svoj nárok dokázať; — priznaná náhrada sa musí rozdeliť medzi jednotlivých žiadateľov podľa toho, akú škodu individuálne utrpeli; — odmeny pre advokátov závisiace od výšky vysúdenej sumy sú v Európe vo všeobecnosti neznáme, a preto ich treba odmietnuť; d) zásada „platí strana, ktorá prehrá spor“: — nemožno viesť konania, pri ktorých by bol žalobca bezmocný z dôvodu nedostatku finančných prostriedkov; náklady na konanie, a tým aj riziko, ktoré prináša súdna žaloba, by navyše mala niesť tá strana, ktorá prehrá súdny spor; stanovenie pravidiel rozdelenia súvisiacich nákladov je v právomoci členských štátov; e) bez financovania tretími stranami: — konania by nemali byť vopred financované tretími stranami, napríklad výmenou za to, že by žalobcovia súhlasili s tým, že postúpia tretím stranám prípadné následné nároky na odškodnenie;
2.

vyjadruje hlboké poľutovanie nad tým, že Irán urýchlil obohacovanie uránu v rozpore so šiestimi rezolúciami Bezpečnostnej rady OSN a jedenástimi rezolúciami Rady guvernérov MAAE, ako sa to ukazuje v súvislosti s nedávnym začatím obohacovania uránu na úroveň do 20 % v podzemnom zariadení vo Fordow pri meste Kom;
4.

považuje verejné zdravie a ochranu životného prostredia za prioritu každej politiky v oblasti riadenia vodných zdrojov; zdôrazňuje, že ochrana zdrojov pitnej vody má z hľadiska ľudského zdravia zásadnú úlohu; žiada naplánovanie a vykonávanie opatrení v oblasti vody na úrovni povodí, ktoré by sa vzťahovali na celý kolobeh vody; poukazuje na to, že znečisťovanie vody by sa malo riešiť pri zdroji obmedzením množstva nebezpečných látok, ktoré sa dostávajú do životného prostredia a do zón so zdrojmi pitnej vody; žiada uplatňovanie zásady, podľa ktorej znečisťovateľ platí;
32.

domnieva sa, že pristúpením Islandu k EÚ by sa výrazne zlepšili možnosti Únie zohrávať aktívnejšiu a konštruktívnejšiu úlohu v severnej Európe a v arktickej oblasti a prispievať k mnohostrannému riadeniu a udržateľným politickým riešeniam v regióne, pretože naliehavé úlohy v súvislosti so životným prostredím arktickej oblasti sú spoločným problémom; je presvedčený, že Island by sa mal stať strategickým mostom v regióne a že pristúpením Islandu k EÚ sa ešte viac upevní európska prítomnosť v Arktickej rade;
108.

je presvedčený, že lepšie hospodárenie s krmivami pre dobytok vrátane striedania bielkovinových plodín a zvyšovanie rozmanitosti bielkovinových plodín v zmesiach z trvalých pasienkov s cieľom pestovať viac krmív v miestnych poľnohospodárskych podnikoch by znížilo závislosť od dovozu krmív s vysokými nákladmi v dôsledku emisií uhlíka; domnieva sa, že by sa takisto znížili náklady poľnohospodárov na krmivá a viedlo by to k lepšiemu hospodáreniu s pôdou prostredníctvom zvyšovania zachytávania vody v pôde a tiež znižovania citlivosti na škodcov;
5.

vyzýva Komisiu a členské štáty, aby iniciovali záväzok všetkých politických strán na európskej, vnútroštátnej a regionálnej úrovni prijať opatrenia na podporu aktívnej účasti žien na politickom živote a vo voľbách a ich aktívnemu zapojeniu do politického života a volieb, na dosiahnutie skutočnej rovnosti v interných rozhodovacích procesoch strán, v nomináciách na volené funkcie a v straníckych volebných zoznamoch, a to zavedením kvót, a venovať pozornosť pozícii kandidátok v týchto zoznamoch, ak je to zlučiteľné s volebným systémom a ak sú politické strany poverené zostavovaním volebných zoznamov;
15.

naliehavo žiada Eurostat, aby preskúmal spôsoby, ktorými by mohol priblížiť svoje publikácie, predovšetkým publikácie na internete, priemerným občanom a neodborníkom, najmä pokiaľ ide o použitie diagramov; vyjadruje presvedčenie, že webová stránka Eurostatu by mala umožniť jednoduchší prístup k úplným súborom dlhodobých údajov a mala by obsahovať intuitívne porovnateľné diagramy s cieľom zabezpečiť občanom väčšiu pridanú hodnotu; okrem toho dodáva, že jeho pravidelné aktualizácie by mali podľa možnosti poskytovať informácie o každom členskom štáte a mali by ponúkať súbory podľa jednotlivých rokov a mesiacov a podľa možnosti a využiteľnosti súbory dlhodobých údajov;
39.

domácim násilím rozumie akékoľvek sexuálne zneužívanie a fyzické a psychické týranie; poukazuje na to, že násilie založené na rodovej príslušnosti si každoročne vyžiada v EÚ mnoho obetí; preto žiada, aby boli prijaté primerané opatrenia na to, aby sa k násiliu založenému na rodovej príslušnosti pristupovalo skôr ako k problému verejnej bezpečnosti, a nie ako k súkromnej domácej záležitosti a porušovaniu základných práv, a to tým, že sa okrem iného zabezpečí prístup k formám prevencie, právnej ochrany a pomoci, a to aj pokiaľ ide o tzv. stalking (prenasledovanie);
C.

keďže hlavnú zodpovednosť za úspešný proces pristúpenia k EÚ nesie táto potenciálna kandidátska krajina a na prípravách by sa mali podieľať predovšetkým volení zástupcovia krajiny, ktorí sa zodpovedajú priamo občanom, pričom by sa malo vychádzať zo spoločného postoja k naliehavým politickým, hospodárskym a sociálnym problémom krajiny; keďže Bosna a Hercegovina má vyhliadky na členstvo v EÚ len ako jednotný štát a snaha o oslabenie štátnych inštitúcií oberie všetkých občanov o výhody, ktoré by mohli mať z integrácie do EÚ;